b'\n_START_ARTICLE_\nT-37\n_START_SECTION_\nZgodovina tanka\n_START_PARAGRAPH_\nV poznih dvajsetih se je v Sovjetski zvezi pojavila potreba po izdelavi amfibijskega tanka. Za za\xc4\x8detek proizvodnje so leta 1929 kupili nekaj tankov Carden Loyd. Na osnovi tega tanka so za\xc4\x8deli izdelovati svojega. Prva dva amfibijska tanka sta bila T-34 in T-41, ki sta bila narejena pod vodstvom N. A. Astarova. T-34 je bil kopija tanka Carden Loyd, T-41 pa je bil nekoliko ve\xc4\x8dji od njega. Zaradi \xc5\xa1tevilnih te\xc5\xbeav, tanka nista \xc5\xa1la v serijsko proizvodnjo. Ko so odpravili napake, so novi model leta 1933 poslali na testiranje. 11 dni je skupina sedmih tankov T-37 potovala 1126 kilometrov po kopnem in 965 kilometrov po vodi. Zaradi dobrih rezultatov je bil tank 11. avgusta istega leta poslan v serijsko proizvodnjo. Ker je N. N. Kozyrev menil, da bi lahko tank \xc5\xa1e izbolj\xc5\xa1ali, so tank umaknili iz serijske proizvodnje \xc5\xa1e preden se je ta za\xc4\x8dela. Znova je stopil v serijsko proizvodnjo proti koncu leta 1933._NEWLINE_Tank je kasneje do\xc5\xbeivel \xc5\xa1e nekaj izbolj\xc5\xa1av. Nastala je tudi poveljni\xc5\xa1ka verzija v katero je bil dodan radio._NEWLINE_Tank je bil uporabljen v prvih mesecih vojne. Uporabljen je bil v zimski vojni. Tank je bil tudi uporabljen med okupacijo kraja Bessarabia. Tanke so tam preva\xc5\xbeali v bombnikih Tupoljev TB-1 in Tupoljev TB-3. T-37 je kmalu bil umaknjen iz uporabe. Nadomestil ga je tank T-38.'